ફ્લેક્સી સિસ્ટમ લાગુ થયા બાદ રેલવેને આ ટ્રેનોમાંથી મળતી આવકમાં 600-700 કરોડ રૂપિયાનો વાર્ષિક ફાયદો થાય છે. રેલવેની સમસ્યા છે કે જો ફ્લેક્સી ફેરને સંપૂર્ણપણે રદ કરી દેવામાં આવે તો રેલવેની આ વધારાની આવક પણ બંધ થઈ જશે. એવામાં આની ભરપાઈ કેવી રીતે કરવી તે પ્રશ્ન ઊભો થશે. રેલવેના સૂત્રોના મતે ફ્લેક્સી ફેરને સંપૂર્ણ રદ કરવાના બદલે સ્કીમમાં થોડો ફેરફાર કરીને મુસાફરોને રાહત આપવામાં આવશે.